嚴子文以春雪數作用爲瑞不宜多爲韻賦詩見寄次韻
作者：范成大
朝代：宋

paragraphs: 同雲癡不掃，梅柳春到遲。
笙歌暖寒會，當任主人爲。
圍尺庸何傷，袤丈乃非瑞。
郢中姑度曲，山左已驅癘。
世無辟寒香，誰能不龜手。
鄰舍索米歸，衾裯無恙不。
貧人寒切骨，無地兼無錐。
安知雙綵勝，但寫入春宜。
販夫博口食，奈此不售何。
無術慰啼號，汝今一身多。